คําสั่งกรมบังคับคดี

ที่ 536/2548

เรื่อง การปฏิบัติงานเกี่ยวกับการอายัดทรัพย์สิน

----------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการอายัดทรัพย์สินของลูกหนี้ตามคําพิพากษาเป็นไปด้วยความเรียบร้อยเหมาะสม มีประสิทธิภาพ และเป็นแนวทาง เดียวกัน จึงให้มีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดี ดังต่อไปนี้

          1.1 คําสั่งกรมบังคับคดีที่ 247/2533 ลงวันที่ 19 กรกฎาคม 2533 เรื่อง วิธีปฏิบัติใน การอายัดสิทธิเรียกร้องของลูกหนี้ตามคําพิพากษาในคดีแพ่ง

          1.2 คําสั่งกรมบังคับคดีที่ 321/2547 ลงวันที่ 11 สิงหาคม 2547 เรื่อง การอายัดทรัพย์สิน 


ข้อ ๒ เมื่อเจ้าหนี้ตามคําพิพากษาตั้งเรื่องอายัดทรัพย์สินของลูกหนี้ตามคําพิพากษา ให้วางเงิน ทดรองค่าใช้จ่ายในบังคับคดีสํานวนละ 1,500.-บาท

          ที่เห็นสมควร ในระหว่างการบังคับคดีหากค่าใช้จ่ายชั้นบังคับคดีเหลือน้อยหรือไม่เพียงพอ ให้เจ้าพนักงานบังคับคดีหมายแจ้งเจ้าหนี้ตามคําพิพากษาวางเงินค่าใช้จ่ายเพิ่มเติมตามจํานวน


ข้อ ๓ การอายัดสิทธิเรียกร้องเป็นเงินของลูกหนี้ตามคําพิพากษา ให้เจ้าหนี้ตามคําพิพากษา แถลงยืนยันจํานวนเงินที่ขออายัดพร้อมส่งเอกสารดังต่อไปนี้

          3.1 อายัดเงินเดือน ค่าจ้าง หรือรายได้อื่น ๆ ในลักษณะเดียวกัน ให้ส่งสําเนาเอกสารที่ มีข้อความระบุถึงความมีอยู่ของเงินนั้น

          อายัดเงินตามสัญญา หรือสิทธิเรียกร้องอื่น ๆ ให้ส่งสําเนาหนังสือสัญญา หรือเอกสาร หลักฐานแห่งหนี้ที่ระบุว่าลูกหนี้ตามคําพิพากษามีสิทธิได้รับเงินนั้นๆ

          อายัดเงินฝากในบัญชีจากสถาบันการเงิน ให้ส่งสําเนาเอกสารที่มีข้อความระบุถึงความมีอยู่ ของเงินนั้นพร้อมรายละเอียดว่าต้องการอายัดเงินจากสถาบันการเงินใดพร้อมระบุสาขา เลขบัญชีและจํานวนเงิน

          3.2 สําเนาทะเบียนบ้านหรือหนังสือรับรองนิติบุคคลของลูกหนี้ตามคําพิพากษา หรือ คู่สมรสที่เกี่ยวข้องกับสิทธิเรียกร้องที่อายัดที่เป็นปัจจุบัน ซึ่งนายทะเบียนรับรองไม่เกิน 1 เดือน 

          3.3 สําเนาทะเบียนบ้าน หรือหนังสือรับรองนิติบุคคลของนายจ้าง หรือบุคคลภายนอก ผู้รับคําสั่งอายัดที่เป็นปัจจุบัน ซึ่งนายทะเบียนรับรองไม่เกิน 1 เดือน


ข้อ ๔ การอายัดเงินตามข้อ 3.1 ให้เจ้าพนักงานบังคับคดีเสนอผู้อํานวยการกอง ผู้อํานวยการ สํานักงานบังคับคดีจังหวัดหรือสาขา หรือผู้ได้รับมอบหมายแล้วแต่กรณีเพื่อมีคําสั่งอายัดหรือไม่

          กรณีการอายัดตามข้อ 3.1 วรรคหนึ่ง ให้เจ้าพนักงานบังคับคดีคํานึงถึงพฤติการณ์ แห่งการดํารงชีพของลูกหนี้ประกอบด้วย

          หากเจ้าหนี้ตามคําพิพากษาไม่สามารถส่งเอกสารประกอบคําขออายัดตามข้อ 3.1 แต่ได้แสดงเหตุแห่งการนั้นมาในคําขออายัดพร้อมแถลงยืนยันถึงความมีอยู่แห่งสิทธิเรียกร้องนั้นๆ และยินยอมรับผิดในค่าธรรมเนียมเจ้าพนักงานบังคับคดี ให้เจ้าพนักงานบังคับคดีพิจารณาและ เสนอความเห็นว่าสมควรมีคําสั่งอายัดให้หรือไม่ต่อผู้อํานวยการกอง ผู้อํานวยการสํานักงาน บังคับคดีจังหวัดหรือสาขาหรือผู้ได้รับมอบหมายแล้วแต่กรณีเพื่อมีคําสั่งต่อไป

          ห้ามมิให้เจ้าพนักงานบังคับคดีอายัดสิทธิเรียกร้องซึ่งไม่สามารถระบุได้ว่าเป็นสิทธิ เรียกร้องประเภทใด


ข้อ ๕ เมื่อมีคําสั่งอายัดแล้วให้เจ้าพนักงานบังคับคดีออกหนังสืออายัดภายในวันที่มีคําสั่ง หรืออย่างช้าในวันทําการถัดไป โดยระบุให้ส่งมอบเงินตามอายัดต่อเจ้าพนักงานบังคับคดีผู้ออกหนังสืออายัด 

          การอายัดสิทธิเรียกร้องเป็นเงินไปยังจังหวัดอื่น ให้ดําเนินการตามวรรคหนึ่ง


ข้อ ๖ การอายัดสิทธิเรียกร้องเป็นเงินตั้งแต่ 20,000,000.- บาท ขึ้นไป หรืออายัดทรัพย์สินของ บุคคลสําคัญ หรือบุคคลที่มีฐานะในทางสังคม หรือเป็นที่สนใจของประชาชน เมื่อได้ดําเนินการ อายัดแล้ว ให้รายงานอธิบดีหรือรองอธิบดีผู้ได้รับมอบหมายทราบ


ข้อ ๗ กรณีอายัดเงินเป็นคราวๆ เมื่อมีการส่งเงินมายังเจ้าพนักงานบังคับคดีแล้วให้ เจ้าพนักงานบังคับคดีตรวจสํานวนทุก 3 เดือน หากเงินที่รวบรวมได้มีจํานวนไม่น้อยกว่า 10,000.-บาท ให้ส่งสํานวนให้นักบัญชีดําเนินการทําบัญชีรับ - จ่ายเงินให้แก่ผู้มีส่วนได้เสียทันที เว้นแต่ ผู้อํานวยการกอง ผู้อํานวยการสํานักงานบังคับคดีจังหวัดหรือสาขา แล้วแต่กรณี เห็นเป็นอย่างอื่น


ข้อ ๘ การสั่งเพิ่มหรือลดอายัดเงินเดือน ค่าจ้าง เมื่อเจ้าหนี้ตามคําพิพากษาหรือลูกหนี้ ตามคําพิพากษายื่นคําร้องขอเพิ่มหรือลดอายัด พร้อมชี้แจงเหตุผลความจําเป็นในการขอเพิ่มหรือ ลดอายัดและส่งเอกสารใบรับรองเงินเดือน หลักฐานค่าใช้จ่ายอันจําเป็นแล้วให้เจ้าพนักงานบังคับคดีพิจารณาหลักฐานดังกล่าว โดยคํานึงถึงฐานะทางครอบครัวจํานวนบุพการีหรือผู้สืบสันดานซึ่งอยู่ ในอุปการะ รวมทั้งจํานวนหนี้ตามหมายบังคับคดีโดยเสนอความเห็นพร้อมระบุข้อมูลโดยย่อ ต่อผู้อํานวยการกอง ผู้อํานวยการสํานักงานบังคับคดีจังหวัดหรือสาขา หรือผู้ได้รับมอบหมายแล้ว แต่กรณีเพื่อมีคําสั่ง


ข้อ ๙ ในกรณีอายัดทรัพย์สินที่ต้องมีการส่งมอบ ให้เจ้าพนักงานบังคับคดีปฏิบัติตามประมวล กฎหมายวิธีพิจารณาความแพ่ง มาตรา 315

          คําสั่งกรมบังคับคดี หรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                  สั่ง ณ วันที่ 30 กันยายน พ.ศ. 2548

 

                                                                                                       (ลงชื่อ)  ไกรสร บารมีอวยชัย

                                                                                                          (นายไกรสร บารมีอวยชัย)

                                                                                                               อธิบดีกรมบังคับคดี